Ο **Άγγελος Ποστέκογλου** (αγγλικά: *Ange Postecoglou*) είναι Ελληνοαυστραλός προπονητής και πρώην ποδοσφαιριστής. Ως προπονητής της Εθνικής Αυστραλίας, οδήγησε την ομάδα στην κατάκτηση του Ασιατικού Κυπέλλου Εθνών του 2015. Από το 2023 είναι προπονητής του αγγλικού συλλόγου Τότεναμ.

Καριέρα
-------

Γεννήθηκε στις 27 Αυγούστου του 1965 στην Ελλάδα, στην Νέα Φιλαδέλφεια Αττικής, και μετανάστευσε οικογενειακώς στην Αυστραλία σε ηλικία 5 ετών. Σαν ποδοσφαιριστής αγωνίστηκε ως αμυντικός από το 1984 μέχρι το 1993 στη Σάουθ Μέλμπουρν, έχοντας 193 συμμετοχές στο αυστραλιανό πρωτάθλημα και κατακτώντας δυο πρωταθλήματα το 1984 και το 1991. Παράλληλα διετέλεσε αρχηγός της ομάδας. Επίσης αγωνίστηκε από το 1986 μέχρι το 1988 τέσσερις φορές με την Εθνική Αυστραλίας, σε διπλές φιλικές αναμετρήσεις με την Τσεχοσλοβακία και τη Νέα Ζηλανδία. 

Αργότερα ως προπονητής της Σάουθ Μέλμπουρν από το 1996 μέχρι το 2000 κατέκτησε δυο Πρωταθλήματα Αυστραλίας (1998 και 1999) και το Πρωτάθλημα Ωκεανίας, συμμετέχοντας έτσι το 2000 στο Παγκόσμιο Κύπελλο Συλλόγων που διεξήχθη στη Βραζιλία. Έπειτα ανέλαβε για επτά χρόνια (2000-2007) την Εθνική Ελπίδων της Αυστραλίας. Αργότερα εργαζόταν στο τηλεοπτικό κανάλι Fox Sports και ήταν σύμβουλος στην Ποδοσφαιρική Ομοσπονδία της Βικτώρια. 

Τον Μάρτιο του 2008 επέστρεψε στην Ελλάδα αναλαμβάνοντας την τεχνική ηγεσία της Παναχαϊκής έπειτα από πρόταση που του έγινε από τον τότε πρόεδρο της ομάδας Κώστα Μακρή, η έλευση όμως του Αλέξη Κούγια στα διοικητικά του πατραϊκού συλλόγου είχε ως αποτέλεσμα την απομάκρυνσή του τον Δεκέμβριο του ίδιου έτους. Με την Παναχαϊκή κατέγραψε 34 αγώνες με απολογισμό 17 νίκες, 9 ισοπαλίες και 8 ήττες. Από το 2009 έως το 2013 ήταν προπονητής της Μπρισμπέιν Ρόαρ, ενώ από τον Οκτώβριο του 2013 μέχρι το 2017 διετέλεσε ομοσπονδιακός τεχνικός της Εθνικής Αυστραλίας, με την οποία κατέκτησε το Ασιατικό Κύπελλο του 2015. 

Στα τέλη Δεκεμβρίου του 2017 συμφώνησε με την ιαπωνική Γιοκοχάμα Μαρίνος ως αντικαταστάτης του Έρικ Μόμπαερτς που είχε προαναγγείλει την αποχώρησή του από την ομάδα.

Στις 10 Ιουνίου 2021 ανακοινώθηκε η πρόσληψή του ως προπονητής της Σέλτικ Γλασκώβης. Στην πρώτη του χρονιά στους Κέλτες, κατέκτησε το Πρωτάθλημα Σκωτίας της σεζόν 2021-22, έχοντας πρώτο σκόρερ τον Έλληνα επιθετικό, Γιώργο Γιακουμάκη.

Στις 6 Ιουνίου 2023 ανακοινώθηκε η πρόσληψη του ως τεχνικός της Τότεναμ. Έγινε μάλιστα ο πρώτος προπονητής από την Ελλάδα και από τηνΑυστραλία που ανέλαβε προπονητής σε ομάδα της Πρέμιερ Λιγκ.

Παραπομπές
----------

1. ↑
2. ↑  Kyriakopoulos, Victoria (January/February 1999). «You'll never walk alone! The trials & tribulations of the South Melbourne Soccer Club». *Odyssey. The World of Greece* **6** (3): 59.
3. ↑  «Australian Player Database - PO». *ozfootball.net* (στα Αγγλικά). Australian Player Database. Ανακτήθηκε στις 16 Νοεμβρίου 2019.
4. ↑  «Παραίτηση Ποστέκογλου και αναβρασμός». *contra.gr*. Contra. 21 Δεκεμβρίου 2008. Ανακτήθηκε στις 16 Νοεμβρίου 2019.
5. ↑  «Αυστραλία: Ο Ποστέκογλου νέος εκλέκτορας των «Σόκερους»». *naftemporiki.gr*. Ναυτεμπορική. 23 Οκτωβρίου 2013. Αρχειοθετήθηκε από το πρωτότυπο στις 16 Νοεμβρίου 2019. Ανακτήθηκε στις 16 Νοεμβρίου 2019.
6. ↑  «Ποστέκογλου : Επίσημα στη Γιοκοχάμα Μαρίνος». *to10.gr*. to10. 17 Δεκεμβρίου 2017. Ανακτήθηκε στις 16 Νοεμβρίου 2019.
7. ↑  «Celtic: Ange Postecoglou confirmed as new manager of Scottish Premiership club». *BBC* (στα Αγγλικά). BBC. 10 Ιουνίου 2021. Ανακτήθηκε στις 11 Ιουνίου 2021.
8. ↑  «Επίσημα στον πάγκο της Σέλτικ ο Ποστέκογλου». *Sport-FM.gr*. 11 Ιουνίου 2021. Ανακτήθηκε στις 11 Ιουνίου 2021.
9. ↑  «Πρώτος σκόρερ στην Σκωτία ο Γιακουμάκης (video)». *agones.gr*. Ανακτήθηκε στις 19 Μαΐου 2022.
10. ↑  «Τότεναμ: Kαι επίσημα ο Ποστέκογλου στον πάγκο της (pic)». *novasports.gr*. Ανακτήθηκε στις 6 Ιουνίου 2023.

Εξωτερικοί σύνδεσμοι
--------------------

|  |  |
| --- | --- |
| εικονίδιο Ποδόσφαιρο | Πύλη Ποδόσφαιρο |

* www.ozfootball.net

|  |  |  |  |  |
| --- | --- | --- | --- | --- |
| 

| π • σ • ε
Εθνική Αυστραλίας – Μουντιάλ 2014 |
| --- |
|  |
|  | 
* 1 Ράιαν
* 2 Φράνιτς
* 3 Ντέιβιντσον
* 4 Κέιχιλ
* 5 Μίλιγκαν
* 6 Σπιράνοβιτς
* 7 Λέκι
* 8 Ράιτ
* 9 Τάγκαρτ
* 10 Χάλοραν
* 11 Όαρ
* 12 Λάνγκερακ
* 13 Μπόζανιτς
* 14 Τροίζι
* 15 Τζέντινακ (c)
* 16 Χόλαντ
* 17 ΜακΚέι
* 18 Γκαλέκοβιτς
* 19 ΜακΓκόουαν
* 20 Βίντοσιτς
* 21 Λουόνγκο
* 22 Ουίλκινσον
* 23 Μπρεσιάνο
* Προπονητής: Ποστέκογλου
 |

 |